PÖÖRDEPUNKT
Tere tulemast Pöördepunkti. Täna on väeline saade tulemas.
Kui võimalik, siis lindistage, et meie saadet ka teistele näidata.
Saates tulekul:
Kas põrgu on päriselt ka olemas? Räägime mehega, kes teab täpselt,
kui reaalne paik see on. -Inimesed põlevad leekides...
Mehe võitlused pärast lepingu sõlmimist kuradiga.
Me käisime linnatänavail, et uurida välja, kas inimesed usuvad põrgusse.
Kas see on päris paik või väljamõeldud lugu?
Kuulete mõne inimese mõtteid.
Kas te usute, et põrgu on olemas? -Mitte väga. Ma ei usu, et pärast
elu midagi on. -Mis põhjusel te nii usute? -Mul oli küll kristlik
kasvatus ja olen näinud selle asja mõlemat pool, aga arvan, et peale
surma ei ole midagi. -Ma usun, et on hea ja halb. Põrgu
on halb ja taevas on hea. -Piiblis ütleb, et kelle nime ei
leitud eluraamatust, see heideti tulejärve. Ma usun kõike, mis Jumal
on öelnud, sellepärast usun ka, et on põrgu. -See kas taevas ja
põrgu on olemas, sõltub sinu mõtlemisest. -On küll taevas ja
põrgu, põhinedes pühakirjale. Jeesus tuligi selleks, et päästa
meid põrgust. Põrgu on olemas. -On nii häid kui halbu inimesi,
seega peab olema paik, kuhu head inimesed lähevad ja kuhu halvad
lähevad. See on täiesti loogiline. -Ma arvan, et põrgu on meele-
seisund ja me loome selle iseendas. -Ma arvan, et me elamegi põrgus.
Pole olemas põrgut üleval või all. -See on muinasjutt. Taevas ja
põrgu on muinasjutt. Me oleme põrgus, kus pole leeke. -Loomulikult
on põrgu. Selleks tuleks oma elu üle vaadata, et jõuaksid igavikku.
Põrgu on reaalne, selles pole kahtlust. -Mõned usuvad, et siin
maa peal on põrgu. Kas see on tõsi? -Ei, seda ma ei usu. Ka maa peal
võib kogeda halba, aga kui sa põrgu lähed, siis näed alles.
Kuulsite ise, mida inimesed tänavalt põrgust arvasid.
Kuulame seda, mida Jeesus ütles põrgus kohta Luuka 16, kus Ta rääkis
loo rikkast mehes ja vaesest Laatsarusest. Mõlemad surid,
aga nende kogemused olid päris erinevad. Salmis 23 vaatab rikas
mees üles ja näeb Aabrahami. Agoonias palub ta Laatsarust talle
halastada ja oma sõrme vette kasta ning jahutada ta keelt.
Aabraham aga meenutab rikkale mehele, et nende vahel on suur
kuristik ja keegi ei saa üle minna. Kui ka sina mõtled, et põrgu
pole reaalne, kuulake hoolega meest, kes hakkab kohe rääkima. Ta
räägib nägemusest põrgu kohta. Tema kirjeldatu on piisav, et
igat kuulajat tõmmata risti poole. Oleme kohe tagasi.
Vaata, Ma seisan sinu südame ukse taga ja koputan.
Ma tulen iga mehe, naise ja lapse juurde. Minu ainsaks sooviks on
sind tunda ja et sina tunneksid Mind.
Keegi koputab sinu südame ukse taga. Tema nimi on Jeesus Kristus.
Kutsud sa Ta sisse?
Õppides tundma meie saate külalist, mõistate, et ta ei aja tühja juttu.
Tema nimi on Bill Wiese. Mõned aastad tagasi andis Jumal talle
nägemuse põrgust. Ta ütleb, et see oli tema elu üks õudsemaid
kogemusi. Me rääkisime ja tal on öelda järgmist:
Tere tulemast Pöördepunkti, Bill. -Suur au on siin olla. -Sinu
raamat "23-minutit põrgus" nägi just ilmavalgust. "Ühe mehe lugu,
mida ta nägi, kuulis ja tundis selles paigas." Räägi sellest.
Mul ei olnud surmaeelset kogemust. See oli mul kehaväline kogemus,
mida Piibel liigitab nägemuse valdkonda. 2 Kr 12 pt. Paulus
kirjeldab kogemust, kus teda tõmmati kolmanda taevani ja ta
ei teadnud, kas ta oli ihus või ihust väljas. Minuga juhtus sama.
-Sa lahkusid oma ihust? -Ma lahkusin oma ihust. -Kuidas see
täpsemalt juhtus? -Tulin koju palvekoosolekult, läksin magama
ja Issand lihtsalt võttis mu ära ja viis vangikongi põrgus. Nagu
vanglas olev kong, sealt leidsin ma ennast. -Ja sa said kohe aru,
et see on põrgu? -Mitte kohe aga see kuumus oli nii tugev,
et sain aru, et ma ei ole maa peal. Mõtlesin: "Miks ma selles
kuumuses elus olen?" Hetk hiljem mõistsin, et olen põrgus. Seal olid
kõrvu lukustavad miljonite inimeste karjed. -Kas sa nägid neid?
Mitte siis, sest ma olin kongis, kus olid deemonlikud olevused.
Nemad needsid ja sajatasid Jumalat ning see viha Jumala vastu suunati
minu vastu. Mind hakati piinama: mu liha rebiti, mind heideti vastu
seina, mu luud murdusid. Ma olin täie teadvuse juures, tundes kõike.
-Sa siis tundsid valu? -Ma tundsin aga Jumal ka blokeeris teatud
valusid, aga mõnda ma kogesin, et ma saaks inimestele öelda, et see
pole metafooriline või allegooriline valu, vaid tõeline valu, mida
põrgus tunned. See hais oli seal jube, see tuli nendest deemonitest.
Millised need deemonlikud olevused välja nägid? -Nad olid umbes 3,5-
4 meetrit pikad, suured, oma vormilt värdjalikud, kuidagi
roomajate sarnased. Täis viha ja vihkamist Jumala vastu, mis suundus
minu poole. Johannese 15:18 ütleb, et teid vihatakse, sest
nad on enne Mind vihanud. Seega oleme loodud Jumala sarnaseks.
Kas deemonid ütlesid sulle midagi? -Ei, nad ainult piinasid. Ma sain
kongist välja ja edasi sattusin ma tulesambasse ja siis nägin esimest
korda inimesi. Inimesi leekides põlemas. See on ehtne tuli,
mitte metafoor. Inimesed karjuvad agoonias. -Kas nad nägid ka sind?
Ei. Kuigi sa oled seal teiste seas, oled sa isoleeritud, seal pole
mingisugust suhtlemist ja ollakse eraldatud. -Mida sina tundsid,
kui nägid neid piinlemas? -Ma teadsin, et nad tunnevad kuuma
ja piina, sest ka mina tundsin sama, aga ma ei olnud seal tules,
kus nemad põlesid. Lisaks tulele on seal muid asju, mida kogetakse.
On see jube lõhn, pole piisavalt õhku, mida hingata, õhus pole
hapnikku, ega üleüldse mingit vett. Tohutu janu. Sul on vajadus magada,
aga põrgus sa seda teha ei saa. Võid ette kujutada, kuidas on olla
üleval terve igaviku. -Aga hingamine? -Pole piisavalt õhku
hingamiseks. Jesaja 42:5 räägib, et Jumal on andnud hingeõhku maa peale.
Maa all seda võimalust pole. Maa peal naudime me nii
paljusid asju: hingamine, päike, suhtlemine jne. Neid asju põrgus
ei ole, sest see paik on väljaspool Jumala ligiolu. Võta Jumal ära ja
ühtegi head asja ei jää järgi. -Mäletan aastaid tagasi CNN-i rajajat
Ted Turnerit, kes ütles: "Taevas on täiega igav. Kes ikka tahaks sinna
minna? Kui mina suren, tahan põrgusse minna, sest seal on pidu."
Ta on petetud, ta lihtsalt ei tea. Seal on õudne ja sa ei saa seal
teiste inimestega suhelda, ega sõprust sobitada. Sind hoitakse
eraldi neis piinades. Sul on tunne, et sured kohe hapniku puudusel,
su keha on nõrk, iga liigutus on suur pingutus. Su teadvus ja
mälu on olemas. Ma teadsin oma naise kohta, kes oli maa peal ja
mõte sellest, et ma ei näe teda enam, oli juba piin iseenesest.
Kas seal oli lootus või lootusetus? -Täielik lootusetus. Ja see on
põrgus kõige õudsem. Jesaja 38:18 ütleb: "...hauda vajunud ei looda
Su ustavuse peale." Jeesus ütles Johannese 14:6 "Mina olen tee,
tõde ja elu." Põrgus pole lootust Jeesuse peale - ainsa peale, kes
saaks sind päästa. Lootusetuse tunne on kohutav, kui sa mõistad,
et sa ei saa siit iialgi välja, see kestab terve igaviku.
Oma raamatus räägid sa Jeesuse külastusest ja mida Ta rääkis.
Kui ma sealt välja sain, sellest pimeduse tunnelist...see on üks
asi, mis põrgu juures on nii häiriv, et seal on täielik pimedus.
Ainus valgus tuleb leekidest. Kui ma olin tunnelist väljumas, ilmus
Jeesus eredas valguses ja ma olin nii tänulik, et tunnen Teda, sest
Ta oli selle mu meelest kustutanud, et ma olen kristlane...samal teemal
räägib ka Luuka 24:16, kui Jumal peitis midagi teatud eesmärgiga.
Ja selle põhjus minu juures oli, et ma kogeks lootusetust, mida
ma kristlasena ei oleks kogenud, sest oleks teadnud Jumal päästest.
Aga Ta tahtis, et ma kogeks, mida nad tunnevad - lootusetust.
Miks sa arvad, et Jumal sulle selle kogemuse andis? -Ta selgitas seda,
öeldes, et paljud inimesed ei usu, et põrgu olemas on. Ta ütles veel,
et isegi Mu oma inimesed ei usu, et põrgu on reaalne. Põrgu teemat
on nuditud ja pehmendatud. See sõnum pole hukkamõistuna mõeldud,
vaid see on hoiatus. Jumal hoiatab, et põrgu eksisteerib, nagu Piibel
õpetab. Jumal ei taha, et keegi põrgusse läheks. Põrgu on tehtud
"kuradile ja tema inglitele", nagu ütleb Matteuse 25:41. Jumal ütleb,
et sellepärast Ta suri ristil. -Miks sinu arust kuuleme me nii
vähe jutlusi põrgu kohta? -Hea küsimus. Ma arvan, et kogudus ei
taha enamiku oma liikmetest solvata, sest see sõnum tekitab
inimestes pahameelt. Ilmus üks artikkel, mis tõi välja, et
kristlikus teoloogias on palju sekularismi. Maailm on kristlusele
oma mõju avaldanud. Artiklis öeldi, et enam ei usuta, et põrgus
päriselt inimesi piinatakse. See on lihtsalt vaimne seisund, või
lahutatus Jumalast, aga mitte piinamine. Ja seda õpetavad kirikud.
-Kas Jeesusel oli kristlastele sõnum, lisaks sellele
faktile, et põrgu on reaalsus? -Ta tahtis, et ma seda punkti
rõhutaks ning et see pole Tema tahe, et keegi sinna satuks.
Nagu ütlesin, see pole tehtud inimestele, vaid kuradile
ja tema käsilastele. Aga inimesed lähevad sinna, kui nad meelt ei
paranda oma pattudest, nagu ütleb Luuka 13:3. Jeesus on Jumala Poeg.
Kas Ta ütles midagi oma tuleku kohta? -Ta ütles: "Ütle neile, et
Ma tulen väga, väga varsti." Ta kordas seda kahel korral.
Saan aru, et meil ei ole enam kaua aega, seega see peaks motiveerima
kristlasi tunnistama ja mitte hoidma kinni ajutisest, vaid
vaatama suuremat pilti. Meil pole aega, me peame tunnistama ja
jagama Jumala armastust. Inimesed peavad teadma, et Ta armastab neid
ja Ta ei taha, et keegi läheks sellesse paika. -Bill, suur tänu
sulle saates osalemast. Me võiks rääkida siin tunde sinu kogemustest.
Raamatu nimi on "23 minutes in hell" (23-minutit põrgus).
Sa rääkisid meile täna paljust. Miks meie vaatajaid
peaksid uskuma sinu sõnu? -Minu uskumine pole tähtis. Ma ei
ole siin selleks, et veenda kedagi oma kogemuse varal. Tuleb mõista,
et Piibel on tõsi. See, mida Jumala Sõna ütleb, on tõsi. Palun usu Piiblit!
See on oluline. -Tänud sulle Bill. -Tänan, et kutsusite.
Jumal õnnistagu sind, et sa saaksid jätkata seda tähtsat tööd kogu maal.
Tõde on see, et põrgu pole tehtud inimestele. See valmistati kuradile
ja tema tegelastele. Piibel ütleb, et inimesele on seatud kord surra
ning pärast seda on kohus. Jeesus tuli maailma, et sina ja mina võiks
omada lootust igavese elu suhtes koos Jumalaga. Lihtsalt tunnista
oma patud ja usu Jeesuse nimesse. Nii lihtne see ongi. Igavikuline
elu võib alata sinu jaoks just nüüd. Tunnista oma patud ja
hüüa appi Jeesuse nime. Miks mitte teha seda just praegu?!
Jääge meiega, saade jätkub ja meil on põnevaid asju ees.
Katsumused ja kiusatused tabavad igat abielu.
Vahel tundub, nagu poleks mingit väljapääsuteed.
Mida Jumal on kokku pannud, seda ärgu keegi lahutagu.
Täna oleme rääkinud põrgu reaalsusest. Sellel teemal ei kuule
me tänapäeval just palju jutte.Mees järgmises loos tegi lepingu kuradiga.
Veidi aja pärast tahtis ta aga oma elu tagasi.
Näete kummalist ja imelist lugu.
Kui sa panid oma käed sinna, siis see lihtsalt liikus...mu vend oli
paras naljamees ja ma arvasin, et ta ise liigutab seda. Aga ta
ütles, et ei liiguta. Ühel õhtul võtsin selle ennustuslaua endale
magamistuppa...-Aga laud vastas ikka ta küsimustele ning Jeff
teadis, et siin on mingi jõud taga. -Ma olin hirmul, samal ajal oli
see põnev. Pärast seda hakkasin ma kogema mingit ligiolu, mis
hakkas avalduma minu kodus. Ärkasin keset ööd ja tundsin, et
keegi vaatab mind. Ärkasin ja liikusin majas ringi, et seda
kogeda, sest see meeldis mulle. -Tavaliselt kui algklassi lapsed
ärkavad öösel ja kogevad toas kedagi, ei taha nad tõusta ning
minna vaatama, mis see on. -Just. Mina mõistsin, et siin on
midagi enamat, kuskil teisel pool. -Jeff oli selle ligioluga lähedasem
kui oma alkohoolikust isaga. -Lapsena olin õnnetu, ma ei tahtnud
olla oma perekonnas ja otsisin väljapääsu. Olin nõus ükskõik
millega, sest mu elu oli põrgu. Mind kasutati ära, olin hüljatud,
ei kogenud armastust... -Varsti pärast Jeffi kogemusi
ennustuslauaga, hakkas ligiolu, mida ta koges, temaga rääkima.
Ärkasin ühel ööl ja minu taga rääkis hääl, öeldes: "Jeff, tule,
ma tahan sulle midagi näidata." -Jeff koges kehavälist kogemust.
Nendel aegadel näidati talle mitu päeva ette neid asju, mis hakkasid
juhtuma. Siis kohtas Jeff meest, kes oli praktiseeriv satanist.
Ta palvetas minu eest, pannes mulle käsi peale ja kui ta seda tegi,
täitusin ma deemonitega. -Jeff usub, et satanismi läbi avaldusid
tema paranormaalsed võimed. -Kui deemon on sinu sees või
sinu lähedal, arvad sa, et see on su jõu allikas, aga sa valetad endale.
-Koos uue õpetajaga tegid nad lepingu ja värbasid noori
nendega liituma. -Nägin, kuidas igaüks nendest sai täis deemoneid.
Ja ma tundsin oma südames kaasa nendele. Ma teadsin, et see on
vale, et seda ei tohiks teha. Ma mõtlesin sellele, sest olin
satanist, ma pidin mõtlema vaid endale, aga ometigi tundsin
ma teistele kaasa. Ma üritasin seda osa endas, mis hoolis, suretada.
-Kui palju Jeff ja deemonid ka ei üritanud, nad ei
suutnud tappa seda väikest armastuse ja kaastunde seemet.
Deemonid, kes olid Jeffi palju aastaid jõustanud, pöördusid nüüd
tema vastu ja üritasid teda tappa. -Deemonid hakkasid mind piinama.
Nad pöördusid minu ja üksteise vastu, saates mind põrgu...
Jeff mõtles, et ainus viis sellest vabaneda on ennast ära tappa.
Ostsin relva, läksin motelli, suunasin relva pähe.
Vaadates püssitoru peale, tuli mõte:"Kus sa oma igaviku veedad?"
Ma ei suutnud tulistada. -Järgmisel päeval üritas Jeff ennast üles puua
aga nöör ei pidanud. Ta heitis nuuksudes voodisse, kui kuulsin
häält, mis seekord oli erinev. -Hääl oli täpselt minu kõrval,
öeldes:"Mine välja." Ma teadsin, et see polnud deemonlik. See oli
erinev. Ma tõusin voodist üles ja läksin akna kaudu välja.
Ja kui ma seda tegin, olin ma hoopis teises ligiolus ning ma teadsin, et
see oli Jumal. Imeline vägi oli selles ligiolus ja armastus.
Ma teadsin, et see vägi oli mind püüdnud kätte saada, ega lasknud
mul surra. Selles ligiolus oli armastus, mida ma olin eluaeg
tahtnud ja igatsenud, aga ma otsisin seda valest kohast.
Polnud vaja pöörduda pimeduse poole, see oli nüüd siin. Vaatasin
lihtsalt taevasse ja ütlesin: "Jeesus, tee mu elu korda."
Kuigi Jeff oli oma elu andnud Kristusele, oli tal ikka tegemist
deemonitega. Ühe naise palve, keda ta koguduses kohtas, aitas tal
vabaneda deemonlike rituaalide aastate pikkusest mõjust.
Ta lihtsalt hakkas minu eest palvetama ja minus olevad
deemonid tulid üles, keerasid mu pead, ma vaatasin naisele otsa,
tema vaatas deemoneid ja ütles: "Jeesuse nime, minge!" Ja nad
lahkusid. Ühe hetkega. Ja ma jooksin peegli ette ning esimest
korda nelja aasta jooksul, sain ma ennast vaadata, sest iga korda,
kui ma habet ajasin, nägin ma deemoneid. Viimaks olin vaba.
Peagi Jeff abiellus ja tema vajadus armastuse järgi sai täidetud
Jumala poolt. -Me kõik otsime kedagi, kes meid vastu võtaks ja
armastaks. Me oleme kõik lapsed, hoolimata keha vanusest ja meil
on Taevane Isa, kes on tõeline. Kellele meil on ligipääs igal ajal.
Kui imeline võimalus saada armastatud. Ta ei hülga ega jäta
meid maha. Peaaegu liiga hea, et olla tõsi ja me salgame seda.
Ära salga, võta vastu Ta Sõna, las Ta olla see, keda Ta ütleb
ennast olevat. Ära ütle Talle, mida Ta tegema peaks, ära
manipuleeri Temaga, ole Ta laps ja las Ta varustab sind armastusega.
Just seda Ta teebki.
Ükskõik kas teatud inimesed usuvad elu pärast surma. Tõde on see, et
põrgu on reaalne. Täna oli sul võimalus kuulda, mida Jumala
Sõna ütleb. Kaks meest rääkisid kogemustest põrgu ja kuradiga.
Põrgu on olemas. See on igavese piina paik. Koht, kus triljoni
aasta pärast on igavik alles alanud. Ma usun, et üks põhjus,
miks Jumal saadab neid pilguheite põrgust, on see et anda
hoiatusi neile, kes ignoreerivad Jumalat. Piibel ütleb, et inimese
meelest on mõnigi tee õige, aga lõpuks viib see surma. Põrgu pole
loodud sulle ega mulle, see tehti kuradile ja tema deemonitele.
Hea uudis on see, et Jumal valmistas pääsetee, saates Jeesuse surema
minu ja sinu pattude eest. Kui sa tahad kogeda igavest elu
Jumalaga, tuleb sul paluda see lihtne palve:"Isa ma olen patune,
ma tunnistan kõik oma patud, miski pole varjul Sinu eest, Sa
tead neid kõiki. Ma usun, et Jeesus suri ristil minu pattude eest.
Ma kutsun Sind oma ellu. Loo mind uueks. Ma palun seda
Jeesuse nimel." Kui sa palusid seda usus, on
pöördepunkt toimunud ja surmast on saanud elu. Minu õnnitlused!
Chris Tomlin laulab saate lõpuks laulu "Imeline arm." Kohtumiseni
järgmisel korral. Jumal õnnistagu teid kõiki!
Imeline arm, kui meeldiv on see heli
Et päästeti selline vilets, nagu mina
Kord olin kadunud, nüüd olen leitud, olin pime, nüüd näen
Arm õpetas mu südant kartma
Ja arm mu hirmud kergendas
Kui kallis oli see arm, mis ilmus, kui ma uskusin
Issand tõotas mulle head, Tema Sõna on mu lootuse kindlus
Ta on mu kilp ja mu osa seni, kuni elu kestab
Mu ahelad on läinud, ma olen vabaks tehtud
Mu Jumal, mu Päästja on mind vabastanud
Ja nagu vihm Ta arm voolab, lõppematu armastus, imeline arm
Mu ahelad on läinud, ma olen vabaks tehtud
Mu Jumal, mu Päästja on mind vabastanud
Ja nagu vihm Ta arm voolab, lõppematu armastus, imeline arm
Tõlge: Mairit Kallaste